stanford-oval/wikipedia huggingface dataset:
מגדל האונג קונג

| --- | --- |

 מידע כללי
 סוג:  גורד שחקים, רב-קומות
 שימוש:  מלון, משרדים
 מיקום:  שנג'ן
 מדינה:  הרפובליקה העממית של סין 
 הקמה ובנייה
 תקופת הבנייה:  2009–2014 (כ־5 שנים)
 תאריך פתיחה רשמי:  2014 
 חומרי בנייה:  בטון מזוין, זכוכית 
 אדריכל:  אדריאן סמית'
 סגנון אדריכלי:  אדריכלות פוסט-מודרנית 
 מידות
 גובה:  303 מטר
 שטח:  233,902 מטר רבוע
 קומות:  61 (+3 קומות תת-קרקעיות)
 קואורדינטות:  22°31′14″N 113°55′44″E﻿ / ﻿22.52044444°N 113.928775°E﻿ / 22.52044444; 113.928775
 אתר רשמי
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמגדל האונג קונג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמגדל האונג קונג
 
מגדל האונג קונג (בסינית: 中洲控股中心) הוא גורד שחקים המתנשא לגובה של 303 מטרים וממוקם בנאנשאן שבעיר שנג'ן שבמחוז גואנגדונג שבסין. בניית המגדל החלה בשנת 2009 והסתיימה כעבור 5 שנים בשנת 2014. המגדל כולל מלון בעל 388 חדרים של מריוט ואטריום גדול בקומות העליונות. האטריום ניתן לראיה מבחוץ. המגדל כולל 61 קומות עיליות ו-3 קומות תת-קרקעיות ומשתרע על שטח של 233,902 מטר רבוע. אדריכל המגדל הוא אדריאן סמית'. במגדל ישנם 1,221 מקומות חנייה.
מיקום

המגדל עומד במרכז העסקים הראשי של נאנשאן במרחק הליכה מתחנת חובאי של הרכבת התחתית של שנג'ן.
ראו גם

המגדלים הגבוהים בעולם
המרכז המזרח פסיפי
מגדל צ'אנג פו ג'ין מאו
הערות שוליים

↑  Shenzhen Marriott Hotel Nanshan
↑  Shenzhen Zhongzhou Holdings Financial Center
מגדל האונג קונג בשנת 2016
מלון וולדורף אסטוריה

ערך זה עוסק בבית מלון בניו יורק. אם התכוונתם לבית מלון בירושלים, ראו .
| --- | --- |


 מיקום:  שדרת פארק 301, מנהטן, ניו יורק, ארצות הברית ארצות הברית
 גובה:  191 מטרים
 חדרים:  1,413
 קומות:  47
 בעלות:  אנבאנג
 ניהול:  הילטון
 בניית המלון
 תאריך פתיחה:  1931
 אדריכל:  שולצה וויבר
 תאריך שיפוץ:  2017–2020
 קואורדינטות:  40°45′23″N 73°58′24″W﻿ / ﻿40.7565°N 73.9734°W﻿ / 40.7565; -73.9734
  אתר האינטרנט הרשמי של מלון וולדורף אסטוריה
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימלון וולדורף אסטוריה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימלון וולדורף אסטוריה
 
מלון וולדורף אסטוריה (באנגלית: Waldorf Astoria Hotel) הוא מלון יוקרה מפורסם בעיר ניו יורק. בעבר הוא שכן בשני בניינים היסטוריים בעיר ניו יורק (ששיכנו את מלון וולדורף ומלון אסטוריה), אשר תוכננו בידי קבוצת האדריכלים הנרי ג'יינוויי הארדנברג. המבנים ניצבו בשדרה החמישית, במקום שבו נמצא כיום בניין אמפייר סטייט.
הבניין הנוכחי נמצא בשדרת פארק 301‏ (301 Park Avenue) ‏במנהטן והוא בן 47 קומות, מתנשא לגובה של 191 מטרים, מעוצב בסגנון אר דקו ועוצב בידי משרד האדריכלות Schultze and Weaver ועומד על תילו מאז שנת 1931. וולדורף אסטוריה ניו יורק נמנה עם קבוצת הילטון (Hilton's Luxury and Lifestyle Brands) לצד קבוצת וולדורף אסטוריה (The Waldorf=Astoria Collection) ומלונות קונראד (Conrad Hotels & Resorts). קבוצת וולדורף אסטוריה מורכבת מוולדורף אסטוריה בניו יורק ווולדורף אסטוריה באורלנדו.
המלון נקרא כיום Waldorf=Astoria, עם קו מפריד כפול (double hyphen) בין שתי המילים, אבל במקור היה עם קו מפריד אחד בין המילה "Waldorf" למילה "Astoria," כפי שנזכר בביטוי בשיר "Meet Me at the Hyphen".
למלון המודרני יש שלוש מסעדות אמריקניות ואירופאיות קלאסיות ומכון יופי ששוכן בסמוך לאולם המבוא. מספר בוטיקים מקיפים את הלובי. ה"מלון בתוך המלון" בחלק העליון שלו נודע כמגדלי וולדורף והם מתופעלים בידי קבוצת מלונות קונראד.
למלון יש רציף רכבת משלו, כחלק מתחנת גרנד סנטרל, בו השתמשו בין השאר פרנקלין דלאנו רוזוולט, ג'יימס פארלי, עדלי סטיבנסון ודאגלס מקארתור. מעלית שהייתה גדולה דיה לרכבו של פרנקלין רוזוולט מספקת גישה לרציף.
שם המלון לקוח משם העיר ולדורף (Walldorf) בגרמניה, מקורה של המשפחה האמריקנית הבולטת משפחת אסטור שהונצחה בשמו של בן המשפחה ויליאם וולדורף אסטור, שהקים את מלון וולדורף ב-1893. לאחר שהוקם בסמוך מלון אסטוריה על ידי בן-דודו, ג'ון ג'ייקוב אסטור הרביעי ב-1897, חיבר האחרון את שני המלונות למלון אחד בשם וולדורף-אסטוריה.
לסלי פיליפס

| --- | --- |

לסלי פיליפס, 20 ביולי 2011
 לידה:  20 באפריל 1924 טוטנהאם, הממלכה המאוחדת 
 פטירה:  7 בנובמבר 2022 (בגיל 98) מיניאפוליס, ארצות הברית 
 שם לידה:  Leslie Samuel Phillips 
 סוגה מועדפת:  קומדיה רדיופונית 
 מדינה:  הממלכה המאוחדת 
 תקופת הפעילות:  1934–2012 (כ־78 שנים) 
 מקום לימודים:  האקדמיה לאמנויות התיאטרון איטליה קונטי 
 בן או בת זוג:  Angela Scoular (1982–11 באפריל 2011) 
 צאצאים:  קרוליין, קלודיה, אנדרו ורוג'ר
 מספר צאצאים:  4 
 פרסים והוקרה:  מפקד במסדר האימפריה הבריטית (2008)  קצין במסדר האימפריה הבריטית (1998) 
 פרופיל ב-IMDb
 
לסלי סמואל פיליפס, CBE (באנגלית: Leslie Samuel Phillips;‏ 20 באפריל 1924 – 7 בנובמבר 2022) היה שחקן אנגלי שהתפרסם בסרטי קולנוע בשנות ה-50 של המאה ה-20. הוא נהג לגלם דמות של אנגלי נעים הליכות ושובה לב עם מבטא מוגזם של המעמד הגבוה בסגנון של הקומיקאי טרי תומאס. אחר שזכה להצלחה בסדרת סרטי "Carry On" בקולנוע ובסדרת סרטי "הרופא" (אנ') המשיך להופיע בתפקידים רבים בקולנוע בהם בסרטי הארי פוטר ובקומדיות מצבים בטלוויזיה כמו גם על במת התיאטרון.
ביוגרפיה

בניגוד לדימוי של פיליפס בציבור, הוא הגיע מרקע של עוני. פיליפס נולד בטוטנהאם שבצפון לונדון, בנם של ססיליה מרגרט ושל פרדריק סמואל פיליפס שעבד בחברה לייצור תנורים באדמונטון. האוויר המזוהם בגופרית שבבית החרושת גרם לפרדריק למחלת לב ולבצקת, שהביאו למותו בגיל 44. בשנת 1931 עברה המשפחה לצ'ינגפורד אז באסקס והיום חלק מלונדון רבתי. פיליפס למד שם בבית ספר יסודי לארקסווד.
אמו הייתה זו שהחליטה לשלוח אותו לאקדמיית איטליה קונטי (אנ') לשיעורי הגייה כדי שייפטר מהמבטא הקוקני הטבעי שלו. באותה תקופה מבטא בולט היה מכשול רציני למי ששאף להיות שחקן. בעקבות לימודיו היה פיליפס המפרנס העיקרי של המשפחה כבר בגיל 14, וחסך מאימו חיי עוני.
ביוגרפיה > קריירה

הופעת הבכורה של פיליפס בסרט קולנוע הייתה בהיותו ילד בשנות השלושים של המאה העשרים. בווסט אנד היה פיליפס שחקן מחליף של בינקי בומונט (אנ') ושל ה. מ טננט (אנ'). ב-1938, בהיות בן 14, הופיע פיליפס יחד עם גריים מיור במחזה "Dear Octopus" בווסט אנד. במהלך מלחמת העולם השנייה הופסקו המופעים לעיתים קרובות בגלל צופרי האזעקות, ופיליפס נזכר באוטוביוגרפיה שלו "הצופים היו מתנדפים לעבר מרתפים ותחנות של רכבת תחתית". בגיל 16 שיחק פיליפס בדמות נער רחוב בסרט "הגנב מבגדאד" משנת 1940.
ב-1942 גויס פיליפס וקודם לדרגת רב-טוראי משנה בחיל התותחנים המלכותי. בזכות המבטא של המעמד העליון שרכש לעצמו הוא נשלח לקורס קצינים בקאטריק, וקיבל דרגת לֵיטננט שני ברגימנט הארטילריה המלכותי. באוטוביוגרפיה שלו הוא תיאר שסוללת הנ"מ שלו השמידה טילי V-1 גרמניים רבים ששוגרו לעבר בריטניה. ב-1944 הועבר לחיל רגלים של דרהאם, אבל מאוחר יותר הוכרז בלתי כשיר לשירות בגלל מחלה נוירולוגית שגרמה לו לשיתוק חלקי. בתחילה נשלח בטעות לבית חולים פסיכיאטרי, אבל אחר כך נשלח לטיפול בבית חולים מתאים למצבו.
אחרי שהשתחרר בדרגת לוטננט בדצמבר 1944, שיחק פיליפס בהתחלה בתיאטראות ובאולמות מיוזיק הול קודרים ושורצי עכברושים בצפון אנגליה. השינוי בקריירה שלו קרה בשנות החמישים של המאה העשרים, אז החל לשחק בדמות האנגלי הסטריאוטיפי. ב-1944 הופיע בסדרת הטלוויזיה "רובין הוד" בכיכובו של ריצ'רד גרין. התפקיד הראשי הראשון שלו בטלוויזיה היה ב-1952 בסיטקום "אשתי ז'קלין". קולו המפתה היה הסמל המסחרי שלו, כמו גם אמרות הכנף שהתבססו על אלה של השחקן טרי תומאס. השניים הופיעו יחד בפיילוט "Nawks Ahoy!", סדרה שכל ההקלטות שלה אבדו מאז. הוא הופיע בשלושה מסרטי "Carry On" והם: "Carry On Nurse",‏ "Carry On Teacher" ו-"Carry On Constable". אחרי הסרט האחרון אמר למפיק פיטר רוג'רס שאינו רוצה להשתתף יותר בסדרה, אם כי חזר ושיחק ב-1992 בסרט "Carry On Columbus". בשנות השישים החליף את דירק בוגרד בסרטי הקומדיה "הרופא". בין 1959 ל-1977 הופיע ברדיו בתפקיד ראשי בסדרת התסכיתים "The Navy Lark".
אחרי נישואיו לשחקנית אנג'לה סקאולר ב-1982 החליט פיליפס להתרחק מסוג הדמויות שאפיינו את עבודתו עד אז. הוא המשיך להופיע על במות התיאטרון ובהפקות טלוויזיוניות, וגם בתפקידי אופי בסרטים כמו "אימפריית השמש" (1987) בבימויו של סטיבן ספילברג והסרט "טומב ריידר" מ-2001. באותה שנה החל פיליפס להשתתף בסדרת סרטי הארי פוטר בדיבוב מצנפת המיון. ב-2001 שיחק בסרט "הארי פוטר ואבן החכמים", ב-2002 בסרט "הארי פוטר וחדר הסודות", וחזר לגלם את הדמות ב-2011 ב"הארי פוטר ואוצרות המוות" חלק שני. עוד שיחק פיליפס בקומדיות מצבים בריטיות בהן "Honey for Tea" עם פליסיטי קנדל, ובהופעות קמע בסדרות פופולריות כמו "The Bill".
ב-2006 שיחק פיליפס בסרטו של חניף קוריישי "ונוס" לצדו של פיטר או'טול. על תפקידו בסרט היה מועמד לפרס באפט"א לשחקן המשנה הטוב ביותר. בסרט זה הופיעה גם ונסה רדגרייב, ובתוספות של ה-DVD סיפר פיליפס שהוא עבד גם עם בנותיה וגם עם אביה מייקל רדגרייב (ב-1938).
ב-2006 יצאה לאור האוטוביוגרפיה של פיליפס "Hello" בהוצאת Orion ‏(ISBN 0-7528-8178-7).
ב-1998 במסגרת חגיגות יום ההולדת של המלכה הוענק לפיליפס תואר קצין מסדר האימפריה הבריטית (OBE). ב-2008 הוענק לו תואר מפקד מסדר האימפריה הבריטית (CBE).
ביוגרפיה > חיים אישיים

ב-30 במאי 1948 התחתן פיליפס עם אשתו הראשונה, פנלופה ברטלי. לבני הזוג נולדו ארבעה ילדים: קרוליין, קלודיה, אנדרו ורוג'ר.
ב-1962 היה לפיליפס רומן עם השחקנית קרוליין מורטימר (אנ'), בתה של הסופרת פנלופי מורטימר. בשלב זה התגרשו פיליפס וברטלי.
אחרי מורטימר הייתה לפיליפס מערכת יחסים עם השחקנית ויקי לוק, אתה חי שלוש שנים. אחר כך הייתה לו מערכת יחסים עם אנג'לה סקאולר שהייתה נערת בונד.
ב-1981 כששהה פיליפס בסיור הופעות באוסטרליה נודע לו שפנלופה ברטלי מתה בשריפה. פיליפס בחר להמשיך בהופעות ולא להשתתף בהלוויה. מאוחר יותר הודה שמשפחתו מעולם לא סלחה לו על כך.
ב-1982 התחתנו פיליפ וסקאולר והם נשארו יחד עד מותה ב-11 באפריל 2011. סקאולר סבלה מסרטן המעי וגם מהפרעה דו־קוטבית. היא שמה קץ לחייה.
ב-20 בדצמבר 2013 התחתן פיליפס בשלישית, כשהוא בן 89, עם זארה קאר.
פיליפס היה אוהד של מועדון הכדורגל טוטנהאם הוטספר.
באוגוסט 2014 כשהיה במסע קניות בלונדון עם אשתו לקה פיליפס בשבץ. באוקטובר שוחרר מבית החולים. בינואר 2015 אושפז שוב אחרי התקף נוסף.
נפטר ב-7 בנובמבר 2022.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1952 |  | My Wife Jacqueline | טום ברידג'ר | סיטקום |
| 1955–1958 | הרפתקאותיו של רובין הוד | The Adventures of Robin Hood | תפקידים שונים | סדרת טלוויזיה |
| 1956 |  | Tracey and Me | וולי פורסט | סיטקום |
| 1958 | האיש הבלתי נראה | H.G. Well's Invisible Man | ספארו | בפרק "Blind Justice" |
| 1963 |  | Our Man at St.Marks | הכומר אנדרו | עונה ראשונה |
| 1963 |  | Comedy Playhouse |  | בפרק "Impasse" |
| 1965 |  | Comedy Playhouse |  | בפרק "The Time and Motion Man" |
| 1966 |  | Foreign Affairs | דניס פראודפוט | סיטקום |
| 1969 |  | The Galton & Simpson Comedy |  | בפרק "The Suit" |
| 1970 |  | The Culture Vultures | ד"ר מייקל קנינגהאם | סיטקום |
| 1973 |  | Casanova '73 | הנרי ניוהאוס | סיטקום |
| 1988 | רמפול | Rumpole of the Bailey | בוקי הורן | בפרק "Rumpole and Portia" |
| 1989 |  | Summer's Lease | ויליאם פוסדייק | עיבוד לרומן מאת ג'ון מורטימר |
| 1990 |  | The Comic Strip Presents...: | סר הוראס קוטלר | בפרק "GLC:The Carnage Continues..." |
| 1990 |  | Life After Life | בויל | פרק פיילוט |
| 1990–1991 | צ'אנסר | Chancer | ג'ימי בלייק |  |
| 1994 |  | Honey for Tea | סר דיקי הובהאוס | סיטקום |
| 1994 |  | The House of Windsor | לורד מונטגיו ברמונדסי | טלוויזיית גרנדה |
| 1994 |  | Love on a Branch Line | לורד פלמבורו | BBC |
| 1994 | מרדף בברמודה | Bermuda Grace | סר פיליפ הרדינג | סרט טלוויזיה |
| 1996 | הרוח מטירת קנטרוויל | The Canterville Ghost | ג'ורג', לורד קאנטרוויל | סרט טלוויזיה של ABC |
| 2003 | רציחות במידסומר | Midsomer Murders | גודפרי טיל | בפרק "Painted in Blood" |
| 2006 | המופע של קתרין טייט | The Catherine Tate Show |  |  |
| 2008 |  | Loose Women |  |  |
| 2011 |  | Sex and the Sitcom |  | סרט דוקומנטרי |
לקריאה נוספת

Phillips, Leslie (2006). Hello: The Autobiography. Orion Publishing Group. ISBN 0752868896.
הערות שוליים

↑  "Leslie Phillips Biography (1924–)". Filmreference.com. 20 באפריל 1924. נבדק ב-9 ביוני 2012. {{cite web}}:  (עזרה)
↑  Moyes, Johnathon (27 ביוני 2007). "Ex-pupil Phillips opens old school". Waltham Forest Guardian. נבדק ב-10 במאי 2009. {{cite news}}:  (עזרה)
↑  Phillips, Leslie (2006). Hello: The Autobiography. Orion Publishing Group. ISBN 0752868896.
↑  "BAFTA Awards winners and nominees". Bafta.org. נבדק ב-9 ביוני 2012. {{cite web}}:  (עזרה)
1 2 3  Phillips, Lesley (2006). "Hello", The Autobiography. Orion Books Ltd. ISBN 978-0-7528-8178-2.
↑  Daily Mail news item Retrieved 20 April 2011
↑  "BBC News – Bond actress Angela Scoular died drinking acid cleaner". Bbc.co.uk. 20 ביולי 2011. נבדק ב-9 ביוני 2012. {{cite web}}:  (עזרה)
↑  Daily Mirror item Retrieved 22 December 2013
↑  "Daily Mail - Carry On film legend Leslie Phillips, 90, in hospital after stroke". dailym"ail.co.uk. 22 באוגוסט 2014. נבדק ב-28 באוקטובר 2014. {{cite web}}:  (עזרה)
↑  "Daily Mail - Leslie Phillips told he can leave hospital after stroke". dailymail.co.uk. 4 באוקטובר 2014. נבדק ב-28 באוקטובר 2014. {{cite web}}:  (עזרה)
↑  "Daily Mail - Leslie Phillips rushed to hospital after turning "black and blue" during seizure". dailymail.co.uk. 29 בינואר 2015. נבדק ב-1 בפברואר 2015. {{cite web}}:  (עזרה)
| --- | --- |
בקרת זהויות :  NLI: 987007422381005171  BIBSYS: 13046345  BNE: XX1082222  BnF: cb140671060 (data)  GND: 133965414  ICCU: MODV291021  ISNI: 0000 0001 1770 0511  LCCN: no95046294  MusicBrainz: 2567bcd1-1910-451b-93bd-9aa5b2639a47  NLK: KAC2020Q5271  NTA: 073760331  SNAC: w6943k1m  VIAF: 73119037   WorldCat (עם VIAF): 73119037
מאתה צ'אק

מאתה (השלישי) צ'אק, רוזן טרנצ'ין (בהונגרית: Csák Máté, בסלובקית Matúš Čák III Trenčiansky, נ, בין 1260-65 – 18 במרץ 1321) היה אציל הונגרי, אחד מה"אוליגרכים" או "המלכים הקטנים" ששלטו בהונגריה בתקופת האינטרגנום שלאחר מות המלך אנדראש השלישי בשנת 1301. מאתה צ'אק שלט בפועל באופן עצמאי באזורים (רוזנויות) הצפון-מערביים של הממלכה ההונגרית, שכללו את החצי המערבי של סלובקיה של היום וחלקים של צפון הונגריה של היום.
מילא תפקידים של "שר הסוסים" (főlovászmester - פה-לובאס-משטר; תואר אצולה בממלכת הונגריה) (1293-1296), פלטין (נאדור =nádor) ‏ (1296-1297 ו-1301-1310) ואחראי על האוצר (טארנוקמשטר-tárnokmester). הצליח לשמור על השטחים שבשליטתו אף אחרי תבוסתו בקרב רוזגון על ידי המלך קארוי רוברט ב-15 ביוני 1312. במאה ה-19 הפך לסמל למאבק אמיץ לעצמאות בספרות ההונגרית והסלובקית כאחד.
רקע משפחתי ותחילת דרכו

מאתה צ'אק היה בנו של הפאלאטין פטר, מבני משפחת צ'אק, שמקורה באזור אסטרגום בצפון הונגריה. בסביבות 1283 יחד עם עוד אח, ירש את אדמות אביו - בקומארום ובסניץ, כיום סניצה בסלובקיה. בערך באותה תקופה זכה לרשת גם שטחים שבבעלות דודיו. בסביבות נאגי-טאפולצ'אן, (כיום טופולצ'אני בסלובקיה), חרושו (כיום חרושובו בסלובקיה) וטטה. אביו פטר הרחיב לא מעט את תחום שליטתו מסביב לאחוזותיו, אבל אחרי מותו, נאלצו בניו להתמודד עם יריבים כמו משפחת קסגי (Kőszegi) שחיזקו את אחיזתם באזורים פוז'ון (Pozsony) (ברטיסלאבה של היום) ושופרון.
תמיכתו במלך אנדראש השלישי

בשנת 1291 מאתה צ'אק השתתף במסע הצבאי של המלך אנדראש השלישי נגד האוסטרים. בשנת 1292 כשמיקלוש קסגי מרד במלך והשתלט על פוז'ון ודטרקה (Detrekő) (כיום פלאבץ', בסלובקיה), התערב מאתה וכבש מחדש את המבצרים בשם המלך. מאז הדנובה הפכה לגבול בין תחומי השליטה של המשפחות צ'אק וקסגי.
המלך הביע את אסירות תודתו כלפיו ומינה אותו למרשל ולרוזן של פוז'ון-ברטיסלאבה. ב-28 באוקטובר 1293 מאתה צ'אק הוציא צ'ארטר שבו הבטיח את כיבוד חירויותיהם של תושבי ברטיסלאבה, כפי שאושרו בעבר על ידי המלך אנדראש.
בתקופה זו החל מאתה צ'אק להרחיב את תחום שיפוטו מעבר לשטחים שקיבל במתנה מהמלך אלא בדרכי כוח.
בשנת 1296 קנה את האחוזה ורשקה (Vöröskő) (טירת צ'רבני קאמן של היום, בסלובקיה) ולפי תעודות בנות זמנו היה מדובר במכירה כפויה. בערך באותה שנה השתלט גם על אדמות הארכי-אבאציה פאנונהאלמה (Pannonhalma) מצפון לדנובה, ואף על אדמות שהשתייכו לברטיסלאבה.
בסוף 1296 רכז את טירת טרנצ'ין (כיום בסלובקיה) ובהמשך אימץ את שמה.
בנסיבות אלה היחסים עם המלך התערערו. התמנה לפאלאטין אך כעבור שנה המלך הדיח אותו מתפקיד זה. אחד מיריביו של צ'אק שגרם לו נזקים קיבל חנינה מידי המלך. אנדראש השלישי מצא לנכון להעניק בסופו של דבר את הרוזנות של ברטיסלאבה לאשתו המלכה.
התערבותו במלחמות בין הטוענים לכתר

למרות ההדחה מאתה המשיך לקרוא לעצמו פאלאטין גם אחרי שנת 1297. הצליח להכניע את האציל אנדראש מגימש ולהתרחב גם לאורך הנהר ז'יטווה (בסלובאקית - ז'יטאווה).
המלך אנדראש, שהתחיל לראות בו אויב, כרת ברית עם מלך בוהמיה, וצלב השני, ככל הנראה נגדו. בשנת 1299 מאתה צ'אק עמד בהצלחה מול התקפה של צבאו של אנדראש השלישי כאשר חיילי המלך הצליחו לכבוש בחזרה רק את הרוזנות ברטיסלאבה.
בינתיים נכנס מאתה למו"ם עם נציגי המלך של נאפולי, קרלו השני והבטיח כי יתמוך בתביעת נכדו, הנער קרלו רוברטו, למלכות בהונגריה. עם זאת בקיץ 1300 ביקר עדיין בחצרו של אנדראש השלישי. כשאנדראש נפטר ב-14 בינואר 1301 פרץ מאבק על כס המלכות והונגריה נכנסה לתקופה אנרכית של אינטרגנום.
בעקבות מות אחיו, שהיה חשוך ילדים, ירש מאתה צ'אק את אחוזותיו.
די מהר עזב את מחנהו של קרלו רוברטו והצטרף לתומכי מועמדות הנסיך הצ'כי, (נער גם הוא) וצלב. ב-27 באוגוסט 1301 נכח בהכתרתו של זה כמלך הונגריה בסקשפהרוואר.
המלך החדש אישר לו בעלות על המחוזות טרנצ'ין וניטרה. מאתה הפך בדרך זו לבעל חוקי על רבות מהטירות והאחוזות המלכותיות בהונגריה וסלובקיה. הצליח לכבוש גם את אדמות משפחת באלאשה ועוד כמה טירות במחוזות נוגראד והונט.
בשנת 1303 מאתה צ'אק החליט לעזוב את מחנהו של וצלב, שהוחזר לבסוף על ידי אביו לצ'כיה באוגוסט 1304, וכרת ברית עם רודולף השלישי של אוסטריה נגד הצ'כים. בחודשים ספטמבר-אוקטובר 1304 השתתף יחד עם האוסטרים ועם כוחותיו של קרלו רוברטו במלחמה נגד בוהמיה. אחרי שהמלך וצלב השני נפטר בשנת 1305 בנו וצלב ירש אותו תחת השם וצלב השלישי ויתר על כתר הונגריה לטובת טוען חדש לכתר, אוטו השלישי, דוכס בוואריה. הפעם צ'אק חבר לצבאו של קרלו רוברטו נגד המלך הבווארי.
ב-1307 גם אוטו הודח מכס הונגריה כשנלקח לשבי על ידי הווייוד מטרנסילבניה, לאסלו קאן.
כך בשלו התנאים להכתרה מחודשת של קרלו רוברטו, בהונגרית קאורי רוברט, כמלך הונגריה, בפני אספת אצילים שהתכנסה ב-10 באוקטובר 1307. מאתה צ'אק, לאסלו קאן, ואיוואן והנריק קסגי נעדרו מהמעמד. ב-1308 האפיפיור קלמס השביעי שלח להונגריה שליח, הקרדינל ג'נטיליס דה מונטפיורי, שפגש את צ'אק במנזר הפאוליני ביישוב קקש (10 בנובמבר 1307) והצליח לשכנעו להסכים לשלטון המלך קארוי רוברט. מאתה צ'אק לא נסע בעצמו לאספה שכינס המלך החדש בפשט, אך נציג שליח משלו. זמן קצר לאחר מכן קאורי רוברט חידש את מינויו לפאלאטין של הממלכה.
גם בטקס ההכתרה הסופי של המלך בסקשפהרוואר ב-27 באוגוסט 1309 לא השתתף. ב-1310 המלך העניק לו את התפקיד של אחראי על האוצר.
למרות זאת המשיך לא לציית למלך ולהרחיב בכוח את גבולות אחוזותיו. אחרי שכבש עוד שורה של מצודות בצפון הממלכה הסתער לכיוון בודה ושדד יישובים בסביבות העיר. ביולי 1131 הקרדינל ג'נטיליס הטיל עליו חרם.
אך לא הסכים לחרם, העסיק כמרים משלו בשרותו ואף העז לשדוד אחוזות שבבעלות הארכיבישופות של אסטרגום.
כשאזרחי קושיצה (קאשה) הרגו ב-5 בספטמבר 1311 את אמאדה אבא, האוליגרך ששלט בצפון-מזרח הארץ, מאתה כרת ברית עם בניו נגד המלך קאורי רוברט. לוחמיו הצליחו לשחרר את מצודת שארוש (כיום שאריש בסלובקיה) מהמצור על ידי כוחות המלך ופנו לאחר מכן אל עבר קושיצה. ב-16 ביוני 1312 הם התעמתו עם צבא המלך בקרב רוזגון ונחלו בו תבוסה כואבת. בעקבות קרב זה קאורוי רוברט כבש את כל השטחים שבשליטת בניו של אמדה אבא. למרות שמאתה צ'אק שמר את מחוזותיו הכיבוש של האזורים השכנים על ידי צבא המלך מנע את התפשטותו.
שנותיו האחרונות

בשנת 1314 ניסה לשווא המלך לכבוש את "מחוזותיו" של מאתה צ'אק. האוליגרך הנועז כבש בינתיים כמה מבצרים גם ב"ביצה של מורביה" והתגרה במלך צ'כיה, יאן מלוקסמבורג.
במאי 1315 במבצע תגמול, פלש המלך הצ'כי אל תחום משפחת צ'אק וניצחו את מאתה על יד המבצר הוליץ', מבלי שיוכלו לכובשו. בו זמנית גם המלך קארוי רוברט פלש בתוך אחוזותיו של צ'אק וכבש את וישגארד.
כשכמה מאנשיו מרדו בו בשנת 1316, צ'אק כבש את מבצרם ביוקה (Jókő, כיום דוברה וודה Dobrá Voda) וגרם למנוסתם מחוץ לאזור שבשליטתו. גם בשנה הבאה, 1317, לא תשו כוחותיו של צ'אק והוא פלש לאחוזות הבישוף של ניטרה ואף שדד את מושבו. שוב הוטל חרם עליו ועל אנשיו, הפעם על ידי אותו בישוף.
גם המלך קארוי רוברט לא הירפה מהתקפותיו וכבש את היישובים שירוק ופילק (פילאקובו) שהיו שייכים למאתה. אבל צ'אק המשיך לשלוט בתחום "ממלכתו" הקטנה עד יום מותו.
"מחוזותיו" של צ'אק

מה שנקרא ה"מחוזות" של צ'אק קרמו עור וגידים לפני הקרב ברוזגון והגיעו לשיא התפשטותם בסביבות שנת 1311. הם כללו 14 רוזנויות (קומיטאטים) וכחמישים טירות ומצודות.
צ'אק דחה את הקריאות לסדר של המלך ולא היה מוכן להחזיר שטחים שהשתלט עליהם לבעלים שקיבלו ערבויות מהמלך. למרות שכמה מבעלי האחוזות המקומיים לא הסכימו לקבל את חסותו, במוקדם או במאוחר נאלצו לוותר עליהן.
אחרי מותו של מאתה צ'אק, מפני שבנו מת ונכדיו היו עדיין קטינים, השליטה ב"מחוזותיו" עבר לידי בן דודו, הרוזן אישטוואן שטרנברג. אולם שטרנברג לא הצליח לעמוד מול התקפותיו של קארוי רוברט ותוך חודשים אחדים כולם נכבשו על ידי המלך.
לקריאה נוספת

Kristó, Gyula: Csák Máté (Máté Csák); Gondolat, 1986, Budapest; ISBN 963-281-736-2.
(גיולה קרישטו - מאתה צ'אק, הוצאת גונדולאט, בודשפט 1986)(בהונגרית)
Kristó, Gyula (General Editor) - Engel, Pál (Editor) - Makk, Ferenc (Editor): Korai magyar történeti lexikon (9-14. század)
(גיולה קרישטו, פאל אנגל, פרנץ מאק - עורכים - - אנציקלופדיה של ההיסטוריה ההונגרית המוקדמת - במאות 9–14, הוצאת האקדמיה, בודפשט 1994)
Markó, László: A magyar állam főméltóságai Szent Istvántól napjainkig - Életrajzi Lexikon
Magyar Könyvklub, 2000, Budapest;
(לאסלו מארקו - המעמד הבכיר של המדינה ההונגרית מימי אישטוואן הקדוש ועד לימינו, אנציקלופדיה ביוגרפית, מועדן הספר ההונגרי, בודפשט, 2000)
מפת ה"מחוזות" בשליטת ה"אוליגרכים" בצפון ממלכת הונגריה בין השנים 1301–1310. בצפון-מערב - ה"מחוזות" של מאתה צ'אק
הטירה בטרנצ'ין
הקרב רוזגון ב-16 ביוני 1312, תמונה בכרוניקה ההונגרית המאוירת משנת 1360
מחוז וילנה

מחוז וילנה (בליטאית: Vilniaus apskritis) הוא אחד מעשרת מחוזות ליטא. בירת המחוז היא העיר וילנה בירת ליטא.
המחוז ממוקם בדרום-מזרח ליטא, הוא משתרע על פני 9,731 קמ"ר המכסים 14.9% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז וילנה, והוא נשאר הלכה למעשה כיחידה טריטוריאלית וסטטיסטית בלבד.
מחוז וילנה הוא המחוז המאוכלס ביותר בין מחוזות ליטא; נכון לשנת 2012 התגוררו בשטחי המחוז כ-806,010 בני אדם, המהווים 27.5% מכלל תושבי ליטא.
מחוזות משנה

מחוז וילנה מחולק ל-8 רשויות מקומיות:
אלקטריינאי (רשות מקומית)
שלצ'ינינקאי (רשות מקומית)
שירווינטוס (מחוז משנה) (שירווינט)
שווינציאן (מחוז משנה)
טרקאי (מחוז משנה)
אוקמרגה (מחוז משנה)
המרחב המוניציפלי של העיר וילנה
וילנה (מחוז משנה)
מחוז ולגה (אתיופיה)

ולגה (געז: ወለጋ) הוא אזור היסטורי במערב אתיופיה. גבולותיו הם בני שנגול מצפון, נהר דידסה במזרח המשמש כגבול עם אזור לאקה, מורדות הרמה האתיופית על יד גבול סודאן במערב והנהרות ברו, גיב וגוג'ב בדרום.
האזור נקרא על שמם של הולגה, תת-קבוצה של האורומו.
בחלוקה המנהלית של תחילת המאה ה-20 היה ולגה למחוז שגבל במחוז סיבו מצפון-מערב, בגוג'ם מצפון, שאווה ממזרח, לימו מדרום מזרח, ילובור מדרום וקלם ממערב. בשנות ה-40 של אותה המאה נוספו לולגה המחוזות בני שנגול, סיבו וכן חלק ממחוז קלם, כך שגבולה המערבי היה גבול סודאן. עיר הבירה הייתה העיר נקמת.
כיום[דרושה הבהרה] שטחי ולגה מחולקים בין המדינות גמבלה ובנישנגול-גומאז כאשר רוב השטח הוא חלק ממדינת אורומיה.[דרוש מקור]
הערות שוליים

↑  Bahru Zewde, A History of Modern Ethiopia, 1855-1991, (Second Edition), James Curry, Ohio University Press & Addis Ababa University Press, 2002, ISBN 0821414402, p. 86
ערך זה הוא קצרמרבנושא גאוגרפיה של אתיופיה ובנושא היסטוריה. אתם מוזמנים לתרום לוויקיפדיה ו.
מגדל תקשורת

מגדל תקשורת הוא מגדל המשמש להצבת אנטנות. הצורך במגדל גבוה נובע מהעובדה שחלק מגלי הרדיו וכן תקשורת לייזר מצריכים קשר עין בין האנטנה המשדרת לאנטנה הקולטת, כך שככל שהאנטנה גבוהה יותר טווח השידור שלה נקי יותר מהפרעות.
לעיתים נבנה מגדל תקשורת למטרה זו בלבד, ולעיתים הוא מנוצל למטרות נוספות, כגון מרפסת תצפית לתיירים במרומי המגדל, בית משרדים בחלקו התחתון של המגדל וכדומה.
מגדל התקשורת בולט מאוד מעל סביבתו, ולכן מוצבת בראשו נורת אזהרה, שנועדה למנוע התנגשות בו של מטוס מנמיך טוס. פעמים רבות מגדל תקשורת הוא מסימני ההיכר של האזור שבו הוא נמצא.
מיקומו של מגדל תקשורת בראש גבעה או בראש הר מאפשר למקימיו ליהנות מיתרון הגובה הטבעי של מיקום זה.
אנטנת הרדיו של ורשה הייתה מגדל תקשורת בגובה של 646.38 מטר, דבר שהקנה לה את תואר "המבנה הגבוה בעולם", עד שקרסה בשנת 1991, עקב עבודות שיקום שבוצעו בה ברשלנות.
רוב מגדלי התקשורת בעולם חברים בארגון הנקרא: "הפדרציה הבין-לאומית של מגדלים גבוהים (WFGT)" שמקום מושבו הוא בשיקגו.
גלריה

מגדל סי אן בטורונטו שבקנדה – המבנה הגבוה ביותר בעולם בין השנים 1975–2007
מגדל טוקיו, יפן
מגדל אוסטנקינו במוסקבה, רוסיה, שהוקם לכבוד 50 שנה למהפכת אוקטובר
אנטנת הרדיו של ורשה, פולין
מגדל הפנינה המזרחי בשאנגחאי, סין
מגדל הטלוויזיה של ברלין, גרמניה
מגדל סקיי באוקלנד, ניו זילנד
מגדל הטלוויזיה של פיונגיאנג
ראו גם

תחנת בסיס
תחנת ממסר
מחוז ולס-לנד

| --- | --- |
 מדינה:  אוסטריה אוסטריה
 בירת המחוז:  ולס 
 שטח:  457.66 קמ"ר
 אוכלוסייה:  ‏
  ‑ במחוז:  73,094 (2019)
 קואורדינטות:  48°07′44″N 13°57′25″E﻿ / ﻿48.129°N 13.957°E﻿ / 48.129; 13.957 
 אזור זמן:  UTC+1
 http://www.bfk-wels-land.at/
  מפת מיקום  מפה מפורטת   מיקום המחוז באוסטריה עילית  he tabBackground:;tabBorder:#aaa;defaultTab:0;
 
מחוז ולס-לנד (גרמנית: Bezirk Wels-Land) הוא מחוז במרכז אוסטריה עילית שבאוסטריה המקיף את העיר ולס. שטחו משתרע על 457.66 קמ"ר וב-2019 אוכלוסיית המקום מנתה 73,094 תושבים. במחוז ישנן 24 עיירות.